DEĊIŻJONI TAL-KUMMISSJONI
tat-2 ta' Marzu 2006
fir-rigward ta' l-għajnuna finanzjarja tal-Komunità għas-sena 2006, lil ċerti laboratorji ta' referenza tal-Komunità fil-qasam tas-saħħa pubblika veterinarja tar-residwi
(innotifikata taħt dokument numru C(2006) 604)
(It-testi bil-Ġermaniż, bil-Franċiż u bl-Olandiz biss huma awtentiċi)
(2006/195/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam tal-veterinarja (1), u b' mod partikolari l-Artikolu 28(2) tagħha,
Billi:
(1)
Id-Deċiżjoni 90/424/KEE tipprevedi li l-Komunità għandha tikkontribwixxi sabiex tittejjeb l-effiċjenza ta' l-ispezzjonijiet veterinarji billi tagħti għajnuna finanzjarja lil laboratorji ta' referenza. Kwalunkwe laboratorju ta' referenza indikat bħala tali, jista' jirċievi għajnuna tal-Komunità skond il-leġiżlazzjoni veterinarja tal-Komunità, taħt ċerti kondizzjonijiet.
(2)
Ir-Regolament tal-Kummissjoni (KE) Nru 156/2004 tad-29 ta' Jannar 2004 dwar l-assistenza finanzjarja tal-Komunità lil laboratorji ta' referenza tal-Komunità skond l-Artikolu 28 tad-Deċiżjoni 90/424/KEE (2) jipprevedi li l-kontribuzzjoni finanzjarja mill-Komunità għandha tingħata jekk il-programmi ta' ħidma approvati jitwettqu b'mod effiċjenti u jekk il-benefiċjarji jfornu l-informazzjoni kollha meħtieġa f'ċerti limiti ta' żmien.
(3)
Il-Kummissjoni vvalutat il-programmi ta' ħidma u l-estimi ta' baġit korrispondenti, ippreżentati mil-laboratorji ta' referenza tal-Komunità kkonċernati għas-sena 2006.
(4)
Skond dan, l-għajnuna finanzjarja Komunitarja għandha tingħata lil-laboratorji tar-referenza Komunitarji għall-funzjonijiet u dmirijiet previsti fid-Direttiva tal-Kunsill 96/23/KE tad-29 ta' April 1996 dwar miżuri tagħha dwar il-monitoraġġ ta' ċerti sustanzi u residwi f'annimali u prodotti ta' annimali ħajjin u li tirrevokaw id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE (3).
(5)
Flimkien ma' l-għajnuna finanzjarja mill-Komunità, aktar għajnuna għandha tingħata għall-organizzazzjoni ta' workshops f'oqsma li jaqgħu taħt ir-responsabbilità tal-laboratorji ta' referenza tal-Komunità.
(6)
Skond l-Artikolu 3(2) tar-Regolament tal-Kunsill (KE) Nru 1258/1999 tas-17 ta' Mejju 1999 dwar l-iffinanzjar tal-politika agrikola komuni (4), il-miżuri tas-saħħa tal-veterinarja u l-pjanti li ttieħdu skond ir-regoli tal-Komunità huma ffinanzjati taħt it-Taqsima tal-Fond Ewropew Agrikolu ta' Gwida u Garanzija. Għal skopijiet ta' kontroll finanzjarju, l-Artikoli 8 u 9 tar-Regolament (KE) Nru 1258/1999, japplikaw għal din id-Deċiżjoni.
(7)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
1. Il-Komunità tagħti għajnuna finanzjarja lill-Ġermanja għall-funzjonijiet u dmirijiet previsti fl-Anness V, Kapitolu 2, għad-Direttiva 96/23/KE li jridu jitwettqu mill-Bundesamt für Verbraucherschutz und Lebensmittelsicherheit (dawk li kien il-Bundesinstitut für gesundheitlichen Verbraucherschutz und Veterinärmedizin (BGVV)), Berlin, il-Ġermanja, għad-detezzjoni tar-residwi ta' ċerti sustanzi.
Għall-perjodu li jibda mill-1 ta' Jannar 2006 sal-31 ta' Diċembru 2006, dik l-għajnuna finanzjarja mhijiex se tiskorri l-425 000 EUR.
2. Flimkien ma' l-ammont massimu previst fil-paragrafu 1, il-Komunità tagħti għajnuna finanzjarja lill-Ġermanja għall-organizzazzjoni ta' workshop mil-laboratorju msemmi fil-paragrafu 1. Dik l-għajnuna mhijiex se tiskorri t-30 000 EUR.
Artikolu 2
1. Il-Komunità tagħti għajnuna finanzjarja lill-Franza għall-funzjonijiet u dmirijiet previsti fl-Anness V, Kapitolu 2, għad-Direttiva 96/23/EC li jridu jitwettqu mil-Laboratoire d'études et de recherches sur les médicaments vétérinaires et les désinfectants de L'Agence Française de Sécurité Sanitaire des aliments, (dak li kien il-Laboratoire des médicaments veterinaries (CNEVA-LMV)), Fougères, Franza, għad-detezzjoni tar-residwi ta' ċerti sustanzi.
Għall-perjodu li jibda mill-1 ta' Jannar 2006 sal-31 ta' Diċembru 2006, dik l-għajnuna finanzjarja mhijiex se tiskorri l-425 000 EUR.
2. Flimkien ma' l-ammont massimu previst fil-paragrafu 1, il-Komunità tagħti għajnuna finanzjarja lil Franza għall-organizzazzjoni ta' workshop mil-laboratorju msemmi fil-paragrafu 1. Dik l-għajnuna mhijiex se tiskorri t-30 000 EUR.
Artikolu 3
1. Il-Komunità tagħti għajnuna finanzjarja lill-Italja għall-funzjonijiet u dmirijiet previsti fl-Anness V, Kapitolu 2, għad-Direttiva 96/23/KE li jridu jitwettqu mill-Istituto Superiore di Sanità, Ruma, l-Italja, għad-detezzjoni tar-residwi ta' ċerti sustanzi.
Għall-perjodu li jibda mill-1 ta' Jannar 2006 sal-31 ta' Diċembru 2006, dik l-għajnuna finanzjarja mhijiex se tiskorri l-255 000 EUR.
2. Flimkien ma' l-ammont massimu previst fil-paragrafu 1, il-Komunità tagħti għajnuna finanzjarja lill-Italja għall-organizzazzjoni ta' workshop mil-laboratorju msemmi fil-paragrafu 1. Dik l-għajnuna mhijiex se tiskorri t-30 000 EUR.
Artikolu 4
1. Il-Komunità tagħti għajnuna finanzjarja lill-Olanda għall-funzjonijiet u dmirijiet previsti fl-Anness V, Kapitolu 2, għad-Direttiva 96/23/KE li jridu jitwettqu mill-Rijksinstituut voor Volksgezondheid en Milieuhygiëne (RIVM), Bilthoven, l-Olanda, għad-detezzjoni tar-residwi ta' ċerti sustanzi.
Għall-perjodu li jibda mill-1 ta' Jannar 2006 sal-31 ta' Diċembru 2006, dik l-għajnuna finanzjarja mhijiex se tiskorri l-425 000 EUR.
2. Flimkien ma' l-ammont massimu previst fil-paragrafu 1, il-Komunità tagħti għajnuna finanzjarja lill-Olanda għall-organizzazzjoni ta' workshop mil-laboratorju msemmi fil-paragrafu 1. Dik l-għajnuna mhijiex se tiskorri t-30 000 EUR.
Artikolu 5
Din id-Deċiżjoni hija indirizzata lir-Repubblika Federali tal-Ġermanja, ir-Repubblika Franċiża, ir-Repubblika Taljana u r-Renju ta' l-Olanda.
Magħmula fi Brussell, it-2 ta' Marzu 2006.